**Iubit-am**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubit-am în multe

Feluri...

Cu ciudă și

Cu vinovăție,

Cu naivitate și cu

Amuțire de cuvinte...

Iubit-am până

La epuizarea versului

Și a înțelesului

Din mine,

Până la expulzarea

Fără de început a

Lumii în

Care nașteam și

Priponeam cuvintele

Acelea inutile

Și fără ieșire,

Cuvintele acelea care nu

Încap în nicio carte,

În nicio părăsire de

Simțuri deșarte...

Iubit-am cu aceeași

Patimă în care m-am

Avântat singură

În deșertăciunea-mi...

Ca un copil care

Într-un suras vremelnic

Își priponea lumea...

Iubit-am vorbele în vânt

Și iluziile ieftine

Vândute unei

Străluciri de gând,

Precum și norocul

De a mă fi văzut

Îngânată în

Cutare gând....

Iubit-am osteneala

Și apriga neobosire,

Micile gesturi în care

Credeam că văd iubire,

Iubit-am treptata mea

Izbucnire,

Întru ce avea sa fie

Numai o stupidă

Amagire.

Iubit-am...

Dar n-a fost să fie...